บลจ.บัวหลวงส่งกองทุนเกาหลี17เดือนขาย
บลจ.บัวหลวง เปิดขายกองทุนบัวหลวงธนสารพลัส 14/10 ลงทุนพันธบัตรเกาหลีใต้อายุ 17 เดือน
19 เม.ย. 2553

บลจ.บัวหลวง เปิดขายกองทุนบัวหลวงธนสารพลัส 14/10 ลงทุนพันธบัตรเกาหลีใต้อายุ 17 เดือน
บริษัทหลักทรัพย์จัดการกองทุน (บลจ.) บัวหลวง เสนอขายกองทุนใหม่ ได้แก่ กองทุนบัวหลวงธนสารพลัส 14/10 ระหว่างวันที่ 19 - 26 เม.ย. 53 นี้  โดยกองทุนเน้นลงทุนในตราสารหนี้ต่างประเทศ เช่น พันธบัตรรัฐบาลเกาหลีใต้ เป็นต้น กองทุนมีอายุประมาณ 17 เดือน ขนาดโครงการ 2,000 ล้านบาท เน้นลงทุนในตราสารหนี้ต่างประเทศ เช่น พันธบัตรรัฐบาลเกาหลีใต้ เป็นต้น
ทั้งนี้กองทุนดังกล่าว เหมาะสมกับเงินลงทุนส่วนที่ต้องการความมั่นคง และความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน โดยตราสารหนี้ และหรือประเทศที่จะลงทุนอาจมีการเปลี่ยนแปลงได้ ทั้งนี้ขึ้นอยู่กับสภาวการณ์ของตลาดตราสารหนี้ขณะนั้น ๆ